《虎啸岩》
宋代·黄鉴

探奇乍入升真洞，泛度先来觅虎溪。劈立高岩容广厦，纡回流水称幽栖。

楼台错落通窗牖，石磴参差藉杖藜。无数风光供骋望，更闻山鸟向林啼。

作者简介：宋建州浦城人，字唐卿。真宗大中祥符八年进士。历太常博士、国史院编修官。曾预修《两朝国史》，同修《三朝宝训》。文词为同乡杨亿所称道，入其门下，由是知名。累擢直集贤院，以母老出通判苏州。编录有《杨文公谈苑》。